Kind gered wat in wasmasjien vassit | Maroela Media
Ander inwoners het die wasmasjien begin stroop om nooddienswerkers te help om die kind te red. (Foto: ER24)
Die gemeenskap van France in Edendale naby Pietermaritzburg het verbete probeer om 'n 11-jarige meisie te bevry wat in 'n wasmasjien beland en vasgesit het.
Ross Campbell, woordvoerder van ER24, het gesê die kind het omstreeks 18:30 Sondag bo-op die masjien se deksel gestaan om wasgoed in die agterplaas van haar grootouers se huis op te hang.
"Die meisie se onderbene het agter haar ingevou en sy het al sowat 'n uur lank vasgesit teen die tyd dat ER24 aangekom het. Ander inwoners het reeds gehelp om die buitekant van die masjien te stroop en 'n kombinasie van krag- en ander gereedskap is gebruik om deur die drom te sny om die meisie te bevry," het hy gesê.
Die kind het 'n mediese ondersoek ondergaan en het geen beserings opgedoen nie.
"Gelukkig het haar grootouers vinnig die erns van die situasie besef en die nooddienste en inwoners het regtig saamgewerk om die meisie te help."
Goeie werk deur al die betrokkenes. Dit was nou n regte frats ongeluk met goeie gevolge. Africa that is why I am staying
Weer n ouma en oupa ja nee wat!
@dom, wat bedoel jy met dit is net oupa en ouma? Jou naam is gepas met sulke uitlatings wat jy maak. Ek is ook n ouma wat my kleinkind groot maak en ek verseker jou sy is ten alle tye veilig by my.
Sjoe! Nou het ek alles gehoor.
Dom, jy het seker nie n ouma en oupa nie. Ons maak ons kleinkind al groot van geboorte af. Ek kan jou verseker haar 7 jarige lewe is net so volmaak soos enige ander kind van haar ouderdom. Haar prestasies by die onlangse prysuitdeling bewys dit. Miskien moet jy jou skuilnaam onnosel maak!